Innvik prestegjeld

mini|upright|Olden kyrkje
mini|upright|Utvik kyrkje
Innvik prestegjeld var eit prestegjeld i Den norske kyrkja. Innvik låg under Nordfjord prosti i Bjørgvin bispedøme.

Fram til og med 1842 femnde Innvik prestegjeld sokna Innvik, Olden, Utvik, Nedstryn, Oppstryn og Loen. Då vart Loen, Nedstryn og Oppstryn skild frå som det nyoppretta Stryn prestegjeld. Frå 1843 til prestegjeldsordninga vart nedlagd i 2004 var det sokna Innvik, Olden og Utvik som utgjorde Innvik prestegjeld.. Prestetenesta i området er frå 2004 leia av prosten i Nordfjord.

Då formannskapslovene vart innførte i 1838 vart Innvik eige formannskapsdistrikt. Innvik prestegjeld hadde frå reformasjonen til og med 1842 i hovudsak same utstrekkinga som Stryn kommune har i dag.

Innvik kyrkje i Innvik var hovudkyrkje i prestegjeldet, og presten hadde bustad på Innvik prestegard. Dei andre soknekyrkjene i prestegjeldet var frå 1842 Utvik kyrkje og Olden kyrkje. Før 1842 høyrde også Loen kyrkje, Nedstryn kyrkje og Oppstryn kyrkje inn under området til Innvik-presten.

Namnet vart på dansk skrive Indvigens prestegjeld og seinare Indviken prestegjeld.

 Referansar 

 Bakgrunnsstoff 
 Skanna kyrkjebøker for Innvik i Digitalarkivet
 Geistlig inndelingskart (1979)

Kategori:Prestegjeld
Kategori:Stryn kommune